b'\n_START_ARTICLE_\nArt Pepper\n_START_SECTION_\nKarriere\n_START_PARAGRAPH_\nPepper ble f\xc3\xb8dt i Gardena, California. Han startet sin karriere p\xc3\xa5 40-tallet da han spilte med Benny Carter og Stan Kenton (1946-1952). P\xc3\xa5 50-tallet ple Pepper regnet som en av de ledende altsaksofonistene innen jazz. Sammen med Chet Baker, Gerry Mulligan og Shelly Manne ble Pepper ofte assosiert med \xc2\xabWest Coast jazz\xc2\xbb som et motstykke til \xc2\xabEast Coast Jazz\xc2\xbb (eller \xc2\xabhot\xc2\xbb jazz) som Charlie Parker og Dizzy Gillespie. Pepper var medlem av Buddy Richs storband fra 1968 til 1969 og gjorde to turneer i Japan i 1977 og 1978._NEWLINE_Selv om Pepper hadde en sterk avhengighet til heroin, hadde han en rekke minneverdige og produktive \xc2\xabcomebacks\xc2\xbb gjennom sin karriere, helt til da han d\xc3\xb8de av hjernebl\xc3\xb8dning.\n_START_SECTION_\nPersonlig liv\n_START_PARAGRAPH_\nPepper levde i mange \xc3\xa5r i Echo Park \xc3\xa5sene i Los Angeles. Han ble avhengig av heroin p\xc3\xa5 40-tallet og hans karriere ble stadig avbrutt med fengselsopphold i 1954\xe2\x80\x931956, 1960\xe2\x80\x931961, 1961\xe2\x80\x931964 og 1964\xe2\x80\x931965. P\xc3\xa5 slutten av 1960-tallet oppholdt Pepper seg p\xc3\xa5 rehabilitering._NEWLINE_Etter behandling med metadon p\xc3\xa5 midten av 70-tallet gjorde Pepper et comeback og spilte inn en rekke album, inkludert Living Legend, Art Pepper Today, Among Friends, og Live in Japan: Vol. 2._NEWLINE_Pepper d\xc3\xb8de av slag (hjernebl\xc3\xb8dning) i Los Angeles.'